Συσχέτιση του πάχους του έσω-μέσου χιτώνα των κοινών καρωτίδων και μηριαίων αρτηριών με το μεταβολικό σύνδρομο:
Creators: name: Γραμματίκη, Μαρία Βασιλείου
Publisher: name: Aristotle University of Thessaloniki
Year: 2014
Subjects: μεταβολικό σύνδρομο
πάχος έσω-μέσου χιτώνα
κοινή καρωτίδα αρτηρία
metabolic syndrome
intima-media thickness (ΙΜΤ)
common carotid artery

description: Σκοπός της μεταπτυχιακής αυτής εργασίας ήταν η διερεύνηση ύπαρξης πιθανής συσχέτισης ανάμεσα στο πάχος του έσω-μέσου χιτώνα των κοινών καρωτίδων και των κοινών μηριαίων αρτηριών με το μεταβολικό σύνδρομο. Αναδείξαμε τη σημασία της ύπαρξης του μεταβολικού συνδρόμου στη διαμόρφωση του νέου μοντέλου του καρδιομεταβολικού κινδύνου και την ανάγκη ανεύρεσης νέων κατάλληλων μεθόδων προσυμπτωματικής εκτίμησής του. Θεωρήσαμε ότι μια τέτοια μέθοδο θα μπορούσε να αποτελέσει η μέτρηση του πάχους του έσω-μέσου χιτώνα των κοινών καρωτίδων και των κοινών μηριαίων αρτηριών. Αρχικά, καταγράψαμε το πάχος του έσω-μέσου χιτώνα των αγγείων αυτών σε άτομα με μεταβολικό σύνδρομο και σε άτομα χωρίς μεταβολικό σύνδρομο και συγκρίναμε τις τιμές στις δύο ομάδες. Στη συνέχεια, παρουσιάσαμε αναλυτικά τα αποτελέσματα της σύγκρισης αυτής, σύμφωνα με τα οποία το πάχος του έσω-μέσου χιτώνα της κοινής καρωτίδας αρτηρίας είναι σημαντικά αυξημένο σε ασθενείς με μεταβολικό σύνδρομο σε σύγκριση με τους μη έχοντες το σύνδρομο. Αντίστοιχα αποτελέσματα προέκυψαν και για το πάχος του έσω-μέσου χιτώνα της κοινής μηριαίας αρτηρίας. Ένα άλλο θέμα που προσπαθήσαμε να εξετάσουμε ήταν η συμβολή του κάθε ένα παράγοντα του μεταβολικού συνδρόμου στην αύξηση του πάχους του έσω-μέσου χιτώνα των μελετούμενων αγγείων σε ασθενείς με μεταβολικό σύνδρομο, καθώς και η επίδραση επιλεγμένων παραγόντων, ανεξάρτητα με την ύπαρξη ή όχι μεταβολικού συνδρόμου. Το κατά πόσον η σύμπραξη των παραγόντων αυτών μέσα στο μεταβολικό σύνδρομο, προκαλεί ακόμη μεγαλύτερη αύξηση του πάχους του έσω-μέσου χιτώνα των μελετούμενων αρτηριών, ή είναι ο κάθε παράγοντας ξεχωριστά που ευθύνεται για την αύξηση του πάχους του έσω-μέσου χιτώνα και τυχαίνει να εμπεριέχεται μέσα σε ένα παθολογικό σύμπλεγμα που ονομάζεται μεταβολικό σύνδρομο, παραμένει αδιευκρίνιστο. Θεωρούμε, ότι η μεταπτυχιακή αυτή εργασία αποτελεί εναρκτήριο βήμα για την ακόμη βαθύτερη μελέτη της σχέσης του πάχους του έσω-μέσου χιτώνα των κοινών καρωτίδων και μηριαίων αρτηριών με το μεταβολικό σύνδρομο.
description: The first aim of this postgraduate study was to explore the possible correlation between the common carotid and common femoral artery intima-media thickness and the metabolic syndrome. We highlighted the importance of the metabolic syndrome existence in the form of the new cardiometabolic model and the existing need in finding new appropriate screening methods. We assumed the measurement of common carotid and common femoral artery intima-media thickness could be such a method. Firstly, we recorded the intima-media thickness of those vessels on patients with and without metabolic syndrome and then we compared the measurements between the two different groups. Afterwards, we presented the results of this comparison, according to which the common carotid intima-media thickness is significant higher on patients with metabolic syndrome compared with those without the syndrome. Similar conclusions came for the common femoral intima-media thickness and the metabolic syndrome. We also examined the contribution of each metabolic syndrome factor in the intima-media thickness growth of the studying vessels on patients with metabolic syndrome, and the effect of selected factors regardless of the metabolic syndrome. We believe this postgraduate study will be a motive for further and deeper research concerning the correlation between common carotid and common femoral artery intima-media thickness and the metabolic syndrome.